গুরুত্বপূর্ণ তথ্য দিয়েছেন ৪ যুবলীগ নেতা | bdsaradin24.com | bdsaradin24.com গুরুত্বপূর্ণ তথ্য দিয়েছেন ৪ যুবলীগ নেতা | bdsaradin24.com | bdsaradin24.com
গুরুত্বপূর্ণ তথ্য দিয়েছেন ৪ যুবলীগ নেতা
রাজনীতি | ২০১৯, সেপ্টেম্বর ৩০ ০৯:৫৯ পূর্বাহ্ণ
অবৈধ ক্যাসিনো পরিচালনাসহ নানা অপরাধে গ্রেফতার ঢাকা মহানগর যুবলীগ দক্ষিণের সাংগঠনিক সম্পাদক (সদ্য বহিষ্কৃত) খালেদ মাহমুদ ভূঁইয়াকে মাদক মামলায় রিমান্ডে চায় পুলিশ। তবে খালেদ বর্তমানে র্যাবের হেফাজতে ১০ দিনের রিমান্ডে রয়েছেন। এ কারণে পুলিশ রিমান্ড আবেদন করলেও আদালত মঞ্জুর করেননি।
এ দিকে র্যাব ও পুলিশ হেফাজতে রিমান্ডে জিজ্ঞাসাবাদ চলছে খালেদ, জি কে শামীম, ফিরোজ ও মমিনুল হকের। জিজ্ঞাসাবাদে তারা গুরুত্বপূর্ণ তথ্য দিয়েছেন বলে জানিয়েছেন তদন্ত সংশ্লিষ্ট র্যাব কর্মকর্তারা।
জানা গেছে, মতিঝিল থানায় দায়ের করা মাদক মামলায় গতকাল রোববার যুবলীগ নেতা খালেদের বিরুদ্ধে গ্রেফতার ও রিমান্ড শুনানি অনুষ্ঠিত হওয়ার কথা ছিল। কিন্তু গুলশান থানায় দায়ের করা মাদক ও অস্ত্র মামলায় ১০ দিনের রিমান্ডে থাকায় তাকে আদালতে উপস্থিত করা যায়নি। এ কারণে আদালত খালেদের অনুপস্থিতিতে রিমান্ড মঞ্জুর করেননি।
মতিঝিল থানার এক পুলিশ কর্মকর্তা জানান, গতকাল রোববার মতিঝিল থানায় দায়ের করা মাদক মামলায় খালেদের গ্রেফতার ও সাত দিনের রিমান্ড শুনানির জন্য দিন ধার্য ছিল। কিন্তু গুলশান থানার মাদক ও অস্ত্র মামলায় ১০ দিনের রিমান্ডে থাকায় আদালতে খালেদকে উপস্থিত করা হয়নি। এ জন্য বিচারক তার উপস্থিতিতে গ্রেফতার ও রিমান্ড শুনানির জন্য দিন ধার্য করেন। অর্থাৎ যেদিন খালেদকে আদালতে উপস্থিত করা হবে সেদিনই শুনানি অনুষ্ঠিত হবে।